Cicerón

**Marco Tulio Cicerón** (en latín *Marcus Tullius Cicero*) (Arpino, 106 aC- Formia, 43 aC) estió un politico, filosofo, escritor y orador romano.

## Oríchens
Marco Tulio Cicerón, orador, politico, filosofo y escritor romano, naixito en una familia de orichen plebeyo. O suyo lolo, con o mesmo nombre, estió un ciudadano romano a saber-lo conoixiu. Su pai, J.C. Marco Tulio Cicerón li amostró as leis y, cuan morió, li deixó una gran fortuna. Conoixemos a vita de Cicerón, entre atros, gracias a la biografía que d'él escribió Plutarco, y a lo suyo granizo epistolario, que ye conservato, y a'l celo d'os humanistas d'o sieglo XV y XVI, que copioron os raros manuscritos d'as suyas charradetas y atras obras.

L'apodo "Cicerón" viene de "cicer", garbanzo; seguntes belunos por treballar a suya familia (la familia Tulia de Arpino) a lo cautivo d'os garbanzos; según atros por tener una verruga en o naso como un garbanzo.

Tenió una sobrebuena educación y dimpués d'una prou breu carrera militar y tres anyadas de experiencia com avogau en temas privatos, viachó ta Grecia y Asia ta continar os suyos estudios. Estió disciplo de Fedro lo Epicúrio, de Filón l'Academico, de Diodoto, de Antíoco de Ascalón, de Zenón y de Posidonio. Ista multiplicidat de mayestros fació que Cicerón metese distintas solucions ta os problemas filosoficos. Os suyos planteyamientos sobre la moral yeran cerca d'o estoicismo, mientres que en gnoseolochía defendeba un escepticismo moderau; todas istas influencias y lecturas darán en o zaguer inte a l'eclecticismo y en él chuntará la tradición griega, reescribindo-la en latín.

## Carrera politica
Tornó a Roma en o 77 aC y empecipió a suya carrera politica dica que en o 74 aC fue esleito senador. Continó exercindo d'avogau y se fació muit important en atras cuestions, en especial o sosteniu contra Berres y o suyo tiranico y corrupto gubierno en Sicilia, y fue esleito cónsul el o 64 aC. Yera en o partiu aristocrático patricio, encara que yera un *homo novus*, y por ixo luitó en o senau contra os seguidors d'o partiu popular. Durante o suyo consulato denunció y remató a conchura d'inspiración social d'o suyo viello rival por o consulau, Lucio Serchio Catilina, contra qui fació as suyas conoixitas *[[Catilinarias]]*, charradas an que denunciaba a conspiración ante o Senau. Li dición que heba estau prou duro en a represión d'os sublevatos, entre os que se trobaba Chulio César, y se veyió abocau a marchar-se-ne en o 58 aC. Dimpués d'una anyada vivindo en Macedonya, Pompeyo lo perdonó y podió tornar.

En l'año 51 aC prenió lo cargo de procónsul d'a provincia romana de Sicilia, tornando a Roma en o 50 aC. Aduyó a Pompeyo contra César en a guerra civil, porque le pareixeba mas republicano. Manimenos, en ganar César a zaguera luita en o 48 aC, Cicerón estió que yera una fatería toda oposición, y César li perdonó por o suyo gran prestichio como escritor y pensador. Manimenos, Cicerón deixó tot o treballo politico y nomás escribiba. Vivió a dictadura de César fendose-ne por a Republica, ya que yera un republicano convencito; manimenos, al ser asasinau César en o 44 aC, tornó a la politica y fació tot lo que podió contra l'alumno de César, Marco Antonio, escribindo contra él as suyas famosas *[[Filipicas]]* y incluso fendo pacha con l'afillau de César, Octavio Augusto. Fue asasinau por os seguidors de Marco Antonio en l'anyo 43 aC.

En o "Libro d'o Trasoro" lo nombran como *Tulio* y tamién en latín orichinal *Marcus Tulius Cicero*: